Ittru iqqel ansi i d-yekka. Tɛedda-d tyaziḍt , tenna-as : -D acu i k-yuɣen, a ɛemmi afekrun, teqqimeḍ s ufell n weblaḍ tcuddeḍ aseqqun ? -D tamṭṭut i iyi-igurben . -A nruḥ a k-tt-id-nerr ? -Wellah ur nuksan ! Tekker truḥ. Mi tewweḍ, tebda asxuxet. Tenna-as-d : -Menhu i isxuxuten deg lɛecc-iw, iger aqeclaw deg yimensi-w ? -D tayaziḍt i issefarxen mya ifellusen . -Ukan tessefarxeḍ mya ifillusen, ur tneqqeḍ lall-im agens, a d-taf tserseḍ-as-d iqannusen ! Tettru, teqqel axxam-is. ɛeddan-d sibbus d ɛe ẓ ẓi msaɛafen-d, nnan-as : -D acu i k-yuɣen, a ɛemmi afekrun, teqqimeḍ s ufell n weblaḍ tcuddeḍ aseqqun ? -D tameṭṭut i iyi-igurben . -A nruḥ a k-tt-id-nerr ? -Wellah ur nuksan ! Kkren ruḥen. Akken i wwḍen bdan asqerbeb.